બ્રિટનની મહારાણી એલિઝાબેથના જન્મ દિવસ પર પેલેસ ખાતે ખાસ પરેડનું આયોજન કરવામાં આવ્યું હતું. જો કે ક્વીનની પરેડના બદલે દુનિયાભરની નજર શીખ સૈનિક પર ચોંટી ગઇ હતી. ઇતિહાસમાં પહેલીવાર બન્યું કે રોયલ પરેડમાં કોઇ શીખ સૈનિક પણ જોડાયો હોય. ઇંગ્લેન્ડમાં 22 વર્ષના ચરનપ્રીત સિંહ લાલે ઇતિહાસ રચી દીધો છે. તેઓ ઇંગ્લેન્ડની રોયલ પરેડમાં ત્યાંના સૈનિકોની ટોપી પહેરવાને બદલે શીખ ધર્મની પાઘડી પહેરીને ભાગ લીધો હતો.